МЕТЕОРОЛОГИЧНА ПРОГНОЗА
за 13.11.2026 г. 

НИМХ-МОСВ:
През нощта облачността ще е разкъсана, предимно значителна. Главно в централните райони на страната ще превали дъжд. На места в Горнотракийската низина и западното поречие на Дунав след полунощ и до сутринта ще бъде с ниска слоеста облачност и намалена видимост до мъгла, от която ще ръми. Вятърът от юг-югозапад още ще се усили, особено в Източна България и по северните склонове на планините, където ще е до бурен. Минималните температури ще бъдат между 11° и 16°, в района на София - около 12°. Утре облачността ще е променлива. Ще духа умерен, в Източна България и в близост до северните планински склонове - силен и бурен вятър от юг-югозапад. Привечер от северозапад облачността ще се увеличи и вплътни и ще започнат валежи от дъжд. Ще бъде топло за периода с максимални температури между 20° и 25°, в местата чувствителни на южен вятър до 27°-28°, а в София - около 21°.
В планините облачността ще е променлива, по-често - значителна. На места ще превали слаб дъжд. Ще духа силен, по високите части и северните склонове бурен вятър от запад-югозапад. Максималната температура на височина 1200 метра ще бъде около 14°, на 2000 метра - около 9°.
Над Черноморието облачността ще е променлива. Сутринта главно по южното крайбрежие ще бъде с ниска слоеста облачност и намалена видимост. Ще духа силен до бурен югозападен вятър. Максималните температури ще бъдат 21°-23°. Температурата на морската вода е 16°-18°. Вълнението на морето ще бъде 3-4 бала.

За 13.11.2026 г. НИМХ-МОСВ издава предупреждение за бурен вятър, както следва: 
· от втора степен (оранжев код) за вятър със скорост 70-100 км/ч и с пориви на места до 115 км/ч в областите – Бургас, Варна, Враца, Добрич, Монтана, Стара Загора, Хасково, Шумен и Ямбол;
· от първа степен (жълт код) за вятър със скорост 50-69 км/ч и с пориви на места до 90 км/ч в областите – Велико Търново, Видин, Габрово, Кърджали, Кюстендил, Ловеч, Пазарджик, Перник, Плевен, Пловдив, Разград, Русе, Силистра, Сливен, София, Софийска и Търговище. 

Карта на прогнозирани опасни явления в Република България за 13.11.2026 г.:

Карта на прогнозните количества за 24-часов валеж за 13.11.2026 г.:

Метеорологична прогноза от МЦ на ВВС за 13.11.2026 г.:

Явления: преди пладне в низини, котловини и около водни басейни видимостта ще бъде намалена до мъгла. Превалявания от слаб дъжд ще има на места в планинските райони, а привечер в крайните западни и северни райони.
Kоличество на валежа: 2-5 л/кв.м.
Вятър: от юг-югозапад 4-7 м/с, след пладне в източните райони и северно от планините 9-12 м/с с пориви до 20 м/с.
Минимални температури: между 10 и 15 градуса.
Максимални температури: между 20 и 25 градуса.

Съгласно хидрологичната прогноза на НИМХ-МОСВ, на 13.11.2026 г. водните количества във всички водни басейни ще бъдат под праговете за внимание. 

MAXIMUM WIND, TOTAL PRECIPITATION & SNOW DEPTH CHANGING
FOR 24 HOURS BEFORE: 22Z13NOV2026

Snow depth changinglem]—blue contour (>=1cm & <=-5cm)

wind speed [m/s] — stream line

